Terveydenhuollon oikeusturvakeskuksen tietotuotannon alueellistaminen

Asettaminen	
	Sosiaali- ja terveysministeriö on tänään päättänyt asettaa työryhmän selvittämään ja toteuttamaan Terveydenhuollon oikeusturvakeskuksen tietotuotannon alueellistamista.	

Toimikausi	
	15.3.2006 - 31.1.2007  	

Tausta	
	Peruspalveluministeri Liisa Hyssälä päätti marraskuussa 2005 selvittää mahdollisuuden siirtää osa Terveydenhuollon oikeusturvakeskuksen tehtävistä Rovaniemelle. Terveydenhuollon oikeusturvakeskus tilasi Net Effect Oy:ltä alueellistamista koskevan selvityksen.

Joulukuussa 2005 valmistuneessa Net Effect Oy:n selvityksessä todetaan, että toimintojen alueellistaminen ilman Terveydenhuollon oikeusturvakeskuksen tehtävien kokonaisvaltaista uudelleen pohdintaa ei ole mahdollista. Selvityksen mukaan alueellistamiskysymykseen voidaan palata, kun Terveydenhuollon oikeusturvakeskus ensin toteuttaa viraston strategiaprosessin ja sen yhteydessä määrittää ydin- ja tukiprosessinsa.  Selvityksessä katsotaan kuitenkin, että Terveydenhuollon oikeusturvakeskuksen ylläpitämistä rekistereistä terveydenhuollon ammattihenkilöiden keskusrekisteri, ns. Terhikki–rekisteri, ja sen yhteyteen rakennettava valtakunnallinen yksityisten palvelujen antajien rekisteri voidaan sijoittaa Rovaniemelle.

Terveydenhuollon oikeusturvakeskus on virastokokouksessaan 3.1.2006 käsitellyt Net Effect Oy:n selvitystä. Käsittelyn pohjalta oikeusturvakeskuksen johtoryhmä on 3.1.2006 esittänyt, että  sosiaali- ja terveysministeriö käynnistäisi jatkoselvityksen siitä, millaisia mahdollisuuksia Rovaniemellä sijaitsevalla Poliisin tietohallintokeskuksella olisi vastata kustannustehokkaasti ja laadullisesti Terveydenhuollon oikeusturvakeskuksen rekisterien teknisestä tuotannosta. 

Rovaniemellä toimiva Poliisin tietohallintokeskus toimii sisäasiainhallinnon palvelukeskuksena, joka tuottaa tietojärjestelmäpalveluja poliisille ja muille turvallisuusviranomaisille.	

Tavoitteet	
	Ks. tehtävä.	

Tehtävä	
	Työryhmän tehtävänä on 
1) selvittää mahdollisuudet siirtää vuoden 2007 alusta lukien Terveydenhuollon oikeusturvakeskuksen Terhikki-rekisterin ja yksityisiä palvelujen antajia koskevan rekisterin ylläpito ja tekninen tuotanto Poliisin tietohallintokeskukselle;
2) huolehtia aikatauluvalmistelusta, laatia kokonaissuunnitelma sekä seurata ja ohjata mahdollisen siirron käytännön järjestämistä ja toteutumista; 
3) arvioida rekisterien ylläpidon ja teknisen tuotannon mahdollisen siirtämisen edellyttämiä taloudellisia, toiminnallisia ja hallinnollisia vaikutuksia; sekä 
4) valmistella ehdotukset mahdollisesti tarvittaviksi säädöksiksi sekä sopimuksiksi.	

Organisointi	
		Puheenjohtaja
Marja-Liisa Partanen, apulaisosastopäällikkö, sosiaali- ja terveysministeriö 
	
		Jäsenet:	
		Tuula Karhu, finanssisihteeri, sosiaali- ja terveysministeriö 	
		Jukka Männistö, ylijohtaja, Terveydenhuollon oikeusturvakeskus 	
		Maija-Liisa Aho, ylitarkastaja, Terveydenhuollon oikeusturvakeskus 	
		Heikki Pietilä, ylitarkastaja, sisäasiainministeriö, poliisiosasto 	
		
	Terveydenhuollon oikeusturvakeskus huolehtii työryhmän sihteeritehtävien hoitamisesta. Työryhmä voi tarvittaessa käyttää Poliisin tietohallinnon edustajaa asiantuntijana.	

Kustannukset ja rahoitus	
	Työryhmä työskentelee virka-aikana ilman erillistä korvausta. Työryhmän menot maksetaan momentilta 33.01.63.	

	Peruspalveluministeri	Liisa Hyssälä	

	Neuvotteleva virkamies	Päivi Kaartamo	

LIITTEET	
	-	

JAKELU	
	Päätöksessä mainitut.	

TIEDOKSI	
	Sosiaali- ja terveysministeri Tuula Haatainen
Erityisavustaja Ismo Kainulainen
Erityisavustaja Marja Tallavaara
Kansliapäällikkö Markku Lehto
Osastopäällikkö Aino-Inkeri Hansson
Osastopäällikkö Kimmo Leppo
Sisäasiainministeriö
Terveydenhuollon oikeusturvakeskus
Poliisin tietohallintokeskus
Sosiaali- ja terveysministeriö
- hallinto-osasto
- talousosasto
- hankerekisteri
- kirjaamo
- viestintäyksikkö
- terveysosasto